Elke stadsmeisie se droom | rooi rose Elke stadsmeisie se droom | rooi rose
Elke stadsmeisie se droom
Luukse vyfsterhotel met 17 standaarddubbelkamers, 3 standaardkamers met universele toegang, 50 standaardkamers, 35 luukse kamers met 'n uitsig oor die swembad, 12 Presidensiële suites, 1 "penthouse"-suite.
Gaan na www.africanpridehotels.com/hotels/Pages/African-Pride-Melrose-Arch-Hotel.aspx of bel 011 214 6666.
Luuksheid, weelderigheid en 'n onverwagte rustigheid in die hartjie van die stad.
'n Luukse kamer met 'n uitsig oor die swembad.
Laatmiddag-happies: Verruklike mini tortillas, gerookte snoek-patee met varsgebakte brood en eg Suid-Afrikaanse biltong saam met 'n bottel Graham Beck-vonkelwyn in die Library Bar.
Aandete: Fynkos in die pragtige March-restaurant.
Ontbyt: Sjampanje-ontbyt in die March-restaurant met verskillende kouevleise, kase, saadbrood, neute en vars vrugte.
Wat het dit onvergeetlik gemaak
Die rustige atmosfeer in die middel van die stad. Die laatmiddag-kuier op die stoep, terwyl jy wegsak in luukse leerbanke, en natuurlik die gasvryheid en vriendelikheid van die personeel.
Wat het ons fassinered gevind
Die reuk van Davidoff Cool Water-parfuum wat jou asem wegslaan sodra jy by die hotel instap. Later vind ons uit dat die personeel 'n bietjie van hierdie parfuum in die lugverkoeler plaas, sodat die hotel heeldag soos 'n vars briesie ruik.
As jy in jou hart lief is vir styl, luuksheid en weelde, sal die African Pride Melrose Arch Hotel jou met die intrapslag betower. Fluweel, satyn, Persiese matte, leer … Elke vertrek in die hotel is gesofistikeerd en pas perfek in by die omgewing (wat blykbaar bekend staan as 'n stad binne 'n stad – Melrose Arch). Dit voel asof jy jouself in een van die indrukwekkende hotelle van 'n James Bond-fliek betrap, die personeel hanteer elke gas soos 'n koninklike met gehalte diens waarby enige hoteleienaar kan leer.
Eet in die swembad
Ja, jy het reg gelees. Die uiters gewilde Pool Bar is een van die groot aantreklikhede van die hotel. Hier kan jy 'n ligte middagete geniet, of aan 'n paar skemerkelkies teug terwyl jy, by jou eie tafeltjie, met jou voete in die water sit en kuier. As ek 'n wenk kan gee, neem jou suster of beste vriendin saam. Dit is die ideale plek om saam te lag en gesels.
*African Pride Hotels het 10 hotelle regoor Suid-Afrika.
*African Pride Melrose Arch is in die middel van Melrose Arch geleë, loopafstand van heerlike restaurante en toonaangewende winkels.
*Die kamers het almal individueel beheerde satelliettelevisie, 'n kompakskyf en dvd-speler, ses komplimentêre dvd's om van te kies, toegang tot 300+ gratis flieks, luukse bad en aparte stort, afstandbeheerde lugversorging, ondervloerse verhitting, 'n minikroeg, tee- en koffiestasie, 'n Presidensiële werkstasie, koordlose verbindings, gratis Wi-fi, 'n kluis, en 'n telefoon waarvan daar direk geskakel kan word.